
(Kulturális, Turisztikai, Sport, Köznevelési és Szociálpolitikai Főosztály)

Szabad Tér Színház Nonprofit Kft.: 810701

A címkódon a fenntartói megállapodásban rögzített előadó-művészeti feladatokra: működési támogatásra 211.812 ezer Ft (ebből 11.812 ezer Ft a 2019. évben történt bérfejlesztés 2020. évi fedezetére biztosított összeg), Nyári Fesztivál támogatására 59.000 ezer Ft összegű önkormányzati támogatás szerepel. 

Kőszínházak:

A színházak címein a fenntartói megállapodásokban rögzített előadó-művészeti feladatokra biztosított összesen 1.838.198 ezer Ft önkormányzati támogatás szerepel, mely összeg tartalmazza a 2019. évben bérfejlesztésre biztosított 146.000 ezer Ft támogatás összegét is.

Budapesti Színházi Keret: 916401

A keret szolgál fedezetül többek között a hátrányos helyzetű gyerekek színházba jutásának, a határon túli színházak vendégjátékának,  a Budapest tematikájú  kortárs előadások,  az új kortárs magyar drámák  színrevitelének, a színházi beavató programok, a vidéki és független színházi társulatokkal történő koprodukciók, a nemzetközi színházi projektek, tematikus színházi fesztiválok megvalósításának, a gyerek és ifjúsági programokkal történő repertoár bővítésének, valamint a fogyatékos emberekkel élők számára esélyegyenlőségi program megvalósításának támogatására.



